PATVIRTINTA

Lazdijų rajono savivaldybės tarybos

2008 m. lapkričio 14 d. sprendimu

Nr. 5TS-610

(Lazdijų rajono savivaldybės tarybos

2015 m. gruodžio d. sprendimo

Nr. 5TS- redakcija)

**VIETINĖS RINKLIAVOS UŽ LEIDIMO ĮRENGTI IŠORINĘ REKLAMĄ LAZDIJŲ RAJONO SAVIVALDYBĖS TERITORIJOJE NUOSTATAI**

**I. BENDROSIOS NUOSTATOS**

1. Vietinės rinkliavos už leidimo įrengti išorinę reklamą Lazdijų rajono savivaldybės teritorijoje nuostatai (toliau – nuostatai) nustato rinkliavos dydžius, rinkliavos apskaičiavimo, mokėjimo tvarką, lengvatų taikymą, rinkliavos grąžinimo atvejus, kontrolę ir atsakomybę.

2. Vietinė rinkliava už leidimo įrengti išorinę reklamą Lazdijų rajono savivaldybės teritorijoje išdavimą (toliau – Rinkliava) yra Lazdijų rajono savivaldybės tarybos sprendimu nustatyta privaloma įmoka reklaminės veiklos subjektams, pateikusiems paraišką įrengti išorinę reklamą. Rinkliava įskaitoma į Lazdijų rajono savivaldybės (toliau – savivaldybė) biudžetą.

3. Leidimas įrengti išorinę reklamą išduodamas, reklama įrengiama ir išorinės reklamos kontrolė vykdoma vadovaujantis Lietuvos Respublikos reklamos įstatymu, Lietuvos Respublikos ūkio ministro 2013 m. liepos 30 d. įsakymu Nr. 4-670 „Dėl Išorinės reklamos įrengimo taisyklių patvirtinimo ir Lietuvos Respublikos ūkio ministro 2000 m. gruodžio 1 d. įsakymo Nr. 405 „Dėl Išorinės reklamos įrengimo tipinių taisyklių patvirtinimo“ ir jį keitusių įsakymų pripažinimo netekusiais galios“ patvirtintomis Išorinės reklamos įrengimo taisyklėmis, Lazdijų rajono savivaldybės administracijos direktoriaus 2013 m. gruodžio 30 d. įsakymu Nr. 10V-984 „Dėl Leidimų įrengti išorinę reklamą Lazdijų rajono savivaldybės teritorijoje išdavimo tvarkos aprašo patvirtinimo“ patvirtintu Leidimų įrengti išorinę reklamą Lazdijų rajono savivaldybės teritorijoje išdavimo tvarkos aprašu bei visais kitais galiojančiais išorinės reklamos skleidimą bei reklamos įrengimą reglamentuojančiais teisės aktais ir taisyklėmis.

4. Pagrindinės **šiuose nuostatuose** vartojamos sąvokos:

4.1. **Leidimas –** savivaldybės administracijos direktoriaus išduotas dokumentas, suteikiantis teisę asmenims įrengti ir eksploatuoti išorinę reklamą savivaldybės teritorijoje (toliau – leidimas);

4.2. **Reklama** – bet kokia forma ir bet kokiomis priemonėmis skleidžiama informacija, susijusi su asmens ūkine, komercine, finansine ar profesine veikla, skatinanti įsigyti prekių ar naudotis paslaugomis, įskaitant nekilnojamojo turto įsigijimą, turtinių teisių ir įsipareigojimų perėmimą;

4.3. **Išorinė reklama** – reklama, kurios įvairios specialios (stendai, skydai, stulpai, vitrinos ir pan.) ir pritaikytos (pastatų sienos, stogai, laikinieji statiniai, transporto priemonės, oro balionai ir pan.) pateikimo priemonės yra ne patalpose;

4.4. **Iškaba** – ant (prie) reklaminės veiklos subjekto buveinės pastato arba reklaminės veiklos subjekto prekybos ar paslaugų teikimo vietos įrengiamas reklaminis įrenginys, ant kurio pateikiama informacija: reklaminės veiklos subjekto pavadinimas ir (arba) reklaminės veiklos subjekto prekybos ar paslaugų teikimo vietos pavadinimas (parduotuvė, viešbutis, kirpykla ir kt.), ir (arba) parduodamų prekių ar teikiamų paslaugų pavadinimas (avalynė, automobilių remontas ir kt.). Iškaba taip pat laikomas ant reklaminės veiklos subjekto buveinės arba prekybos ar paslaugų teikimo vietos pastato sienos, langų ar durų pateiktas reklaminės veiklos subjekto pavadinimas, jo prekybos ar paslaugų teikimo vietos arba parduodamų prekių ar teikiamų paslaugų pavadinimas;

4.5. **Reklaminis įrenginys** – speciali išorinės reklamos pateikimo priemonė (stendas, skydas, stulpas, vitrina ir pan.);

4.6. **Reklaminės veiklos subjektas** – reklamos davėjas,reklamos paslaugų teikėjas;

4.7. **Reklamos plotas –** reklamos įrenginio, skirto išorinei reklamai eksponuoti, plotas (žymimas kvadratiniais metrais);

4.8. **Labai maža įmonė** – įmonė, kurioje dirba mažiau kaip 10 darbuotojų ir kurios finansiniai duomenys atitinka bent vieną iš šių sąlygų:

* + - įmonės metinės pajamos neviršija 2 mln. eurų;
		- įmonės balanse nurodyto turto vertė neviršija 1,5 mln. eurų.

4.9. **Maža įmonė** – įmonė, kurioje dirba mažiau kaip 50 darbuotojų ir kurios finansiniai duomenys atitinka bent vieną bent vieną iš šių sąlygų:

* + - įmonės metinės pajamos neviršija 7 mln. eurų;
		- įmonės balanse nurodyto turto vertė neviršija 5 mln. eurų.

4.10. **Vidutinė įmonė** – įmonė, kurioje dirba mažiau kaip 250 darbuotojų ir kurios finansiniai duomenys atitinka bent vieną iš šių sąlygų:

* + - įmonės metinės pajamos neviršija 40 mln. eurų;
		- įmonės balanse nurodyto turto vertė neviršija 27 mln. eurų.

4.11. **Didelė įmonė** – įmonė pagal šių nuostatų 4.8, 4.9, ir 4.10 papunkčiuose nustatytus duomenis nepriskiriama labai mažai, mažai ar vidutinei įmonei.

**II. RINKLIAVOS OBJEKTAS**

5. Rinkliava renkama už leidimo įrengti išorinę reklamą savivaldybės teritorijoje išdavimą.

**III. RINKLIAVOS MOKĖTOJAI**

6. Rinkliavos mokėtojai yra fiziniai ir juridiniai asmenys,norintys įrengti išorinę reklamą savivaldybės teritorijoje ir pateikę paraišką gauti leidimą įrengti išorinę reklamą.

1. **IV. RINKLIAVOS DYDŽIAI**

7. Rinkliavos dydžius nustato savivaldybės taryba.

8. Vietinės rinkliavos dydžiai už leidimo įrengti išorinę reklamą savivaldybės teritorijoje išdavimą vieneriems metams už 1 kv. m reklamos ploto:

8.1. labai mažoms įmonėms – 10 eurų;

8.2. mažoms įmonėms – 30 eurų;

8.3. vidutinėms įmonėms – 45 eurai;

8.4. didelėms įmonėms – 60 eurų.

9. Fiziniams asmenims ir kitiems juridiniams asmenims, išskyrus įmones, taikomas šių nuostatų 8.1 papunktyje nustatytas rinkliavos dydis.

**V. RINKLIAVOS APSKAIČIAVIMAS**

10. Rinkliava už leidimo įrengti išorinę reklamą savivaldybės teritorijoje išdavimą apskaičiuojama taip:

R=(S×T):365×D, kur

R – apskaičiuota Rinkliava (Eur);

S – reklamos plotas (m2);

T – vietinės Rinkliavos metinis dydis už reklamos leidimo išdavimą, įrengiant 1 m2 reklamos ploto (Eur);

D – skaičius dienų, per kurias eksponuojama reklama;

11. Leidimo galiojimo terminas negali būti ilgesnis kaip 5 metai.

**VI. RINKLIAVOS MOKĖJIMO TVARKA**

12. Rinkliava (įmokos kodas 53559) sumokama į Valstybinės mokesčių inspekcijos prie Lietuvos Respublikos finansų ministerijos (kodas 188659752) sąskaitą Nr. LT247300010112394300, esančią AB banke „Swedbank“, banko kodas 73000.

13. Apskaičiuota Rinkliava mokama prieš išduodant leidimą įrengti išorinę reklamą.

14. Leidimas įrengti išorinę reklamą išduodamas savivaldybės administracijos direktoriaus nustatyta tvarka.

15. Savivaldybės taryba atskiru sprendimu gali Rinkliavos dydį kartą per metus indeksuoti, taikydama metinį vartojimo kainų indeksą, jeigu jis didesnis negu 1,1.

16. Kad Rinkliava sumokėta, patvirtina pateiktas mokėjimą įrodantis dokumentas ar jo kopija, patvirtinta fizinio ar juridinio asmens atstovo parašu.

**VII. LENGVATOS RINKLIAVOS MOKĖTOJAMS**

17. Rinkliava neimama už leidimo įrengti išorinę reklamą išdavimą iš savivaldybės biudžetinių ir viešųjų įstaigų, kurių savininkas ar vienas iš dalininkų yra savivaldybė, valstybės įmonių, asociacijų, labdaros ir paramos fondų.

1. **VIII. RINKLIAVOS GRĄŽINIMO TVARKA**

18. Rinkliava grąžinama, kai Rinkliavos mokėtojas pateikia Valstybinei mokesčių inspekcijai prie Lietuvos Respublikos finansų ministerijos prašymą ir savivaldybės administracijos direktoriaus pažymą, patvirtinančią Rinkliavos grąžinimo priežastis:

18.1. kai sumokėta daugiau negu nustatytas Rinkliavos dydis;

18.2. jeigu nebuvo išduotas leidimas, už kurį sumokėta Rinkliava;

18.3. jei nebuvo pradėti vykdyti veiksmai, nurodyti leidime, už kurį sumokėta Rinkliava.

1. **IX. RINKLIAVOS RINKIMO KONTROLĖ**

19. Vietinės rinkliavos už leidimą įrengti išorinę reklamą savivaldybės teritorijoje rinkimą kontroliuoja Valstybinė mokesčių inspekcija prie Lietuvos Respublikos finansų ministerijos, Lietuvos Respublikos valstybės kontrolė ir savivaldybės kontrolierius.

**X. ATSAKOMYBĖ UŽ RINKLIAVOS RINKIMO TVARKOS PAŽEIDIMUS**

20. Asmenys, pažeidę Lietuvos Respublikos rinkliavų įstatymą ar su juo susijusius kitus teisės aktus, atsako Lietuvos Respublikos įstatymų nustatyta tvarka.

**XI. VIETINĖS RINKLIAVOS APSKAITA**

21. Vietinės rinkliavos apskaitą tvarko Lazdijų rajono savivaldybės administracija Lietuvos Respublikos teisės aktų nustatyta tvarka.

1. **XII. BAIGIAMOSIOS NUOSTATOS**

 22. Pasikeitus Lietuvos Respublikos teisės aktams, Rinkliavos nuostatai keičiami savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_